
                                                                                                       įsakymu Nr.13B-110
FINANSŲ IR BIUDŽETO SKYRIAUS

VYRIAUSIOJO  SPECIALISTO 

PAREIGYBĖS APRAŠYMAS

I SKYRIUS

PAREIGYBĖS CHARAKTERISTIKA

1.Finansų ir biudžeto skyriaus vyriausiasis specialistas yra karjeros valstybės tarnautojas.

II SKYRIUS

PASKIRTIS
 2. Finansų ir biudžeto skyriaus vyriausiojo specialisto pareigybė reikalinga rajono savivaldybės biudžetui planuoti (išskyrus švietimo įstaigų), tikslinti bei kontroliuoti išlaidų planinę dalį.

III SKYRIUS

VEIKLOS SRITIS

3. Šias pareigas einantis valstybės tarnautojas vykdo bendrosios veiklos srities – finansų valdymo ir apskaitos –  funkcijas.

IV SKYRIUS

SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:

4.1. turėti aukštąjį universitetinį socialinių mokslų studijų srities ekonomikos ar vadybos ir verslo administravimo krypties, išsilavinimą;

4.2. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius valstybės tarnybą ir viešąjį administravimą, biudžeto sandarą bei raštvedybos, dokumentų rengimo taisykles;

4.3. mokėti valdyti, kaupti, sisteminti, apibendrinti informaciją ir rengti išvadas;

4.4. mokėti savarankiškai planuoti, organizuoti savo darbinę veiklą, sklandžiai dėstyti mintis raštu ir žodžiu; 
4.5. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.
V SKYRIUS

 ŠIAS PAREIGAS EINANČIO VALSTYBĖS TARNAUTOJO FUNKCIJOS
5. Šias pareigas einantis valstybės tarnautojas atlieka šias funkcijas:
5.1. užtikrindamas Lietuvos Respublikos biudžetinės sandaros įstatymo nuostatų įgyvendinimą, dalyvauja rajono savivaldybės biudžeto projekto sudaryme ir atlieka šias funkcijas: 

5.2. tikrina rajono savivaldybės administracijos skyrių ar tarnybų bei kitų įstaigų pateiktus lėšų poreikių paskaičiavimus valstybinių (perduotų savivaldybėms) funkcijų vykdymui pagal valstybinių institucijų patvirtintas metodikas;
5.3. nurodo biudžetinėms įstaigoms (išskyrus švietimo) reikalavimus dėl išlaidų sąmatų, pajamų už teikiamas paslaugas ir specialiųjų programų išlaidų sąmatų projektų sudarymo;
5.4. parengia ir praneša įstaigoms prognozuojamus pagrindinius šių įstaigų veiklos rodiklius, pakitusias arba patvirtintas naujas pinigines ir natūrines išlaidų normas, kitus rodiklius, kurie būtini išlaidų sąmatų projektuose numatomiems asignavimams tiksliai apskaičiuoti;
5.5. tikrina įstaigų išlaidų sąmatų projektuose pateiktus skaičiavimus, jų tikslumą, taupumo režimo laikymąsi, išnagrinėja ankstesnių ir einamųjų metų atskaitomybę, prireikus asignavimus patikslina atsižvelgiant į rajono savivaldybės biudžeto bendras finansines galimybes ir įtraukia juos į savivaldybės biudžeto projektą.
5.6. teikia metodinę pagalbą kuruojamų įstaigų išlaidų sąmatų bei įstaigų tinklo, etatų ir kitų rodiklių sudarymo klausimais, užtikrindamas racionalų biudžeto lėšų paskirstymą ir panaudojimą.

5.7. užtikrindamas savivaldybės biudžeto finansinės ataskaitos teisingumą ir savalaikį pateikimą Lietuvos Respublikos finansų ministerijai, atlieka šias funkcijas: 

5.7.1. vadovaujantis patvirtintomis biudžetinių įstaigų (išskyrus švietimo) išlaidų sąmatomis, programomis bei įstaigų tinklo, etatų ir kitais rodikliais sudaro atitinkamų programų išlaidų suvestines ir bendrą rajono pajamų ir išlaidų suvestinę pagal Lietuvos Respublikos Finansų ministro patvirtintą biudžeto pajamų ir išlaidų klasifikaciją;
5.7.2. ataskaitiniam laikotarpiui (ketvirčiui, metams) pasibaigus, tikrina biudžetinių įstaigų (išskyrus švietimo)  pateiktų biudžeto sąmatų įvykdymo ataskaitų (forma Nr.2) planinę dalį pagal išlaidų funkcinę ir ekonominę klasifikaciją;
5.7.3. ataskaitiniam laikotarpiui (ketvirčiui, metams) pasibaigus, sudaro savivaldybės biudžeto išlaidų plano valstybinėms (perduotoms savivaldybėms) funkcijoms atlikti ataskaitas pagal išlaidų funkcinę ir ekonominę klasifikaciją;
5.7.4. sudaro rajono savivaldybės biudžeto vykdymo  ataskaitos (forma Nr.1-sav.) ir savivaldybės biudžeto išlaidų sąmatos (išskyrus švietimo) įvykdymo ataskaitų (forma Nr. 2-sav.) planinę dalį.
5.8. sudaro bendrus rajono savivaldybės biudžeto pajamų ir asignavimų ketvirtinio paskirstymo sąrašus pagal asignavimų valdytojus, programas, funkcinę ir ekonominę klasifikaciją, siekiant planingo patvirtintų programų vykdymo ir finansavimo.

5.9. tvarko planuojamų biudžeto pajamų ir biudžetinių įstaigų (išskyrus švietimo)  asignavimų pakeitimų apskaitą, kontroliuoja ir suveda pakeitimus į rajono savivaldybės biudžeto duomenų bazę, išrašo pažymas-pranešimus įstaigoms - asignavimų valdytojams dėl išlaidų  plano pakeitimų, siekiant įgyvendinti įstaigos tikslus.
5.10. atlieka biudžetinių įstaigų (išskyrus švietimo)  finansinės atskaitomybės analizę, teikia pasiūlymus dėl netekusių paskirties asignavimų perskirstymo bei biudžetinių įstaigų (išskyrus švietimo)  etatų,  mitybos normatyvų, siekiant užtikrinti racionalų biudžeto lėšų panaudojimą.

5.11. užtikrindamas Lietuvos Respublikos teisės aktų nuostatas, atlieka šias funkcijas:

5.11.1. Lietuvos Respublikos Vyriausybės nustatyta tvarka ruošia ir perduoda Lietuvos Respublikos konkurencijos tarybai ataskaitas apie  suteiktą valstybės pagalbą.
5.11.2. ruošia įvairius statistinius duomenis valstybinėms institucijoms pagal jų pateiktas formas.  

5.12. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.
VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas yra tiesiogiai pavaldus Finansų ir biudžeto skyriaus vedėjui.
      Susipažinau:

________________________     ______________________        ___________________________

              (Pareigos)                                     (Parašas)                                   (Vardas, pavardė)

________________________

               (Data)

